D ô v o d o v á   s p r á v a
k privatizácii časti štátneho podniku

Stavivá Košice,  štátny podnik – 
časť Bardejov, Dukelská ul. 15 – Sklad č. 05

Dôvodom predloženia tohto materiálu na rokovanie vlády Slovenskej republiky je vydanie rozhodnutia o privatizácii časti štátneho podniku Stavivá Košice,  štátny podnik – časť Bardejov, Dukelská ul. 15 – Sklad č. 05 priamym predajom časti štátneho podniku nadobúdateľovi STAVIMAX, s.r.o., Letná 45, 040 01 Košice, IČO:  36 196 541.  
	V súvislosti s predkladaným návrhom na vydanie rozhodnutia o privatizácii predmetnej časti podniku Stavivá Košice, štátny podnik ministerka pre správu a privatizáciu národného majetku svojím rozhodnutím číslo 730 zo dňa 21.11.2000, KM – 1360/2000 zrušila 3 rozhodnutia o privatizácii uvedeného podniku vydané v predchádzajúcom období, ktorých realizácia nemohla byť uskutočnená v zmysle § 10 ods. 15. 
Návrh na zrušenie 3 predmetných rozhodnutí (číslo 76 zo dňa 11.7.1994 o privatizácii podniku Stavivá Košice, štátny podnik vydané MSPNM SR a rozhodnutí MSPNM SR  číslo 100/Z a číslo 114/Z, ktorým  sa mení pôvodné rozhodnutie číslo 76/1994) vychádza z požiadavky ministra výstavby a regionálneho rozvoja SR zo dňa 12.1.1999 z dôvodu zmeny spôsobu privatizácie podniku ako aj aktualizácie údajov v predloženom základnom privatizačnom projekte. Z uvedených dôvodov základný privatizačný projekt podniku Stavivá Košice, štátny podnik nebol Fondom národného majetku realizovaný a bol vrátený na prepracovanie a aktualizáciu zakladateľovi.

1.	Vymedzenie privatizovaného majetku
Stavivá Košice,  štátny podnik  so sídlom v Košiciach, Magnezitárska ul. 5  boli založené 1.11.1990. Štátny podnik bol zaradený do zoznamu podnikov určených pre druhú vlnu privatizácie  uznesením   vlády   SR č.443/1991 zo dňa 13.8.1991. 
Podľa §10 ods. 7 zákona č. 92/1991 Zb. v znení neskorších predpisov informácia
o predložení základného privatizačného projektu bola zverejnená v dennej tlači distribuovanej celoštátne dňa 4.7.2000. 
Základným predmetom činnosti podniku je odbytová a zásobovacia činnosť
v oblasti stavebných látok. Podnik prevádzkuje svoju činnosť v oblasti východného Slovenska a to prostredníctvom svojich  obchodných jednotiek lokalizovaných
v Šarišských Lúkach, Michalovciach, Bardejove, Plešivci a v Košiciach. Poprad – Veľká, rekreačná chata toho času je v prenájme. Podnik zabezpečuje predaj stavebných látok pre stavebné organizácie, súkromné firmy a obyvateľstvo. 
Privatizovaná časť majetku štátneho podniku je situovaná v Bardejove.
Do privatizácie podľa tohto základného privatizačného projektu vstupuje časť subjektu, Bardejov, Dukelská ul. 15 – Sklad č. 05, ktorý zabezpečuje skladovaciu a odbytovú činnosť v oblasti stavebných látok.                                                       

- 2 -
Ekonomická charakteristika časti štátneho podniku Stavivá Košice,  štátny podnik – časť Bardejov, Dukelská ul. 15 – Sklad č. 05 k 31.12.1999:

Počet pracovníkov /os./	3	
          z toho: THP	2	
Výkony a mimoriadne výnosy /tis. Sk/ 	4701	
Náklady /tis. Sk/	5084	
Hospodársky výsledok /tis. Sk/	0	
Miera odpísania HIM /%/	45,65	

Údaje o rozsahu a štruktúre majetku časti štátneho podniku Stavivá Košice,  štátny podnik – časť Bardejov, Dukelská ul. 15 – Sklad č. 05 k 31.12.1999 (údaje v tis. Sk):

Aktíva spolu      
    v tom: stále aktíva
               z toho - pozemky  
                         - budovy a stavby   
               obežné aktíva         
               ostatné aktíva - prechodné účty aktív
               ostatné aktíva nezachytené v súvahe
   Záväzky privatizované spolu
    v tom: cudzie zdroje
               z toho - rezervy
                         - záväzky 
                         - bankové úvery a výpomoci
               ostatné pasíva - prechodné účty pasív 
    Čistý majetok, ktorý prechádza na FNM SR	6054     
4337
1319
2969
1716
    0
1
53
53
0
39
 0
14
6001	

2. Návrhy privatizačných projektov vypracovaných na časť štátneho podniku Stavivá Košice,  štátny podnik – časť Bardejov, Dukelská ul. 15 – Sklad č. 05
Základný privatizačný projekt bol vypracovaný vedením štátneho podniku Stavivá Košice, š.p. a navrhuje privatizovať celý  štátneho podniku v siedmich výstupoch.
 
Ministerstvo výstavby a regionálneho rozvoja SR vo svojom stanovisku zo dňa 7.6.2000 súhlasí s metódou privatizácie navrhnutou v základnom privatizačnom projekte - s priamym predajom časti  Bardejov, Dukelská ul. 15 – Sklad č. 05.  

   Protimonopolný  úrad SR vo svojom stanovisku zo dňa 26.4.2000 nemá pripomienky
k  privatizácii   uvedeného    štátneho  podniku  navrhovanou  metódou  priameho  predaja  vo 

- 3 -
výstupných privatizovaných jednotkách, tak ako je to uvedené v predloženom privatizačnom projekte podniku Stavivá Košice, štátny podnik.
 Trhové ohodnotenie bolo vykonané znaleckou organizáciou EKONOMICKÁ PORADENSKÁ AGENTÚRA EPA, s.r.o., Šášovská 12, 851 06 Bratislava, znalecký posudok číslo 04/2000, stanovením trhovej lividačnej metódy podniku podľa jednotlivých výstupov. 
Ministerstvo eviduje nasledovných 31 podnetov so záujmom o kúpu časti štátneho podniku Stavivá Košice,  štátny podnik – časť Bardejov, Dukelská ul. 15 – Sklad č. 05:
1.	 STAVIMAX, s.r.o., Košice
2.	  AGB Servis, s.r.o., Košice
3.	  Ago – stav, s.r.o., Spišská Nová Ves
4.	  Fan a Rem, s.r.o., Košice
5.	  G – MILK SLOVAKIA, s.r.o. Košice
6.	  Košické pozemné stavby, a.s., Košice
7.	  KPS Stavivá, s.r.o., Košice
8.	  Jozef  Modrák, Michalovce
9.	  MTIS, s.r.o., Košice
10.	 ORBITA Slovensko, s.r.o., Bratislava
11.	 PRIMA TRADE, a.s., Košice
12.	 SABAB, s.r.o., Prešov
13.	 SIDE TRADE, s.r.o., Pruhonice, ČR
14.	 Stavivá Košice, a.s., Košice
15.	 TOMS, s.r.o., Giraltovce
16.	 Tondach Slovensko, s.r.o., Nitrianske Pravno
17.	 VARGAS, s.r.o., Prešov
18.	 VEST, s.r.o., Banská Bystrica
19.	 Vikto Zabo, Čerhov
20.	 MiCass s.r.o., Košice
21.	 Ing. Pavol Petrák, Košice
22.	 FAKTOR PLUS KOŠICE s.r.o., Košice
23.	 Stavoservis s.r.o., Košice
24.	 PALIKO s.r.o., Košice
25.	 Mikuláš Bobák, Poprad
26.	 STAVIVÁ VÝCHOD s.r.o. Košice
27.	 Dalibor Hutník, Poprad
28.	 IGT s.r.o., Košice 
29.	BALTREX s.r.o., Sklabiná
30.	ZUNE TRADE, s.r.o., Bratislava

3. Postup posudzovania privatizačného projektu 
Základný privatizačný projekt bol predložený zriaďovateľom na MSPNM SR dňa 19.6.2000. Na MSPNM SR bol prerokovaný v pracovnej komisii dňa 19.7.2000
s odporúčaním privatizovať majetok časti štátneho podniku Košice, časť Bardejov, Dukelská ul. 15 – Sklad č. 05 priamym predajom záujemcovi, ktorý bude vybraný vo výberovom konaní. 

- 4 -
MSPNM SR listom zo dňa 21.9.2000 oslovilo evidovaných známych záujemcov
o privatizovaný majetok so žiadosťou o doplnenie svojich podnetov v zmysle schválených požiadaviek a kritérií.
V stanovenom termíne ponuku nepredložil ani jeden záujemca.
Dňa 18.1.2001 prebehlo na MSPNM SR výberové konanie, v ktorom svoju ponuku predložil ako jediný nový záujemca Viktor Zabo, Hlavná 248, 076 81 Čerhov, ktorý nesplnil požadované podmienky pre zaradenie do výberového konania. Vzhľadom na opakované nesplnenie stanovených požadovaných kritérií pre zaradenie do výberového konania za strany záujemcu komisia na svojom rokovaní odporučila zmeniť spôsob privatizácie predmetnej časti štátneho podniku z priameho predaja vopred určenému záujemcovi na verejnú dražbu.
Porada vedenia MSPNM SR dňa 1.3.2001 vzala na vedomie informáciu zástupcu zakladateľského rezortu v komisii pre výber nadobúdateľa privatizovaného majetku, že o privatizáciu zostávajúcich výstupov ZPP štátneho podniku prejavili záujem viacerí uchádzači. Na základe záverov porady vedenia  a v nadväznosti na  závery výberovej komisie zo dňa 18.1.2001 MSPNM SR opätovne oslovilo dotknutých záujemcov o  doplnenie svojich ponúk do výberového konania v zmysle schválených kritérií pre posudzovanie návrhov pre výber nadobúdateľa privatizovaného majetku priamym predajom.
V termíne 10.4.2001 doručil na MSPNM SR ponuku na privatizáciu podniku Stavivá Košice,  štátny podnik - časť Bardejov, Dukelská ul. 15 – Sklad č. 05 záujemca - spoločnosť STAVIMAX, s.r.o., Letná 45, 040 01 Košice
Komisia MSPNM SR pre výber nadobúdateľa  privatizovaného majetku na svojom rokovaní dňa 11.5.2001 posúdila predložený návrh a odporučila ako budúceho nadobúdateľa časti štátneho podniku Stavivá Košice,  štátny podnik - časť Plešivec, Železničná ul. – Sklad č. 09 spoločnosť STAVIMAX, s.r.o., Letná 45, 040 01 Košice. 
Komisia pri svojom rozhodovaní o budúcom nadobúdateľovi vychádzala z nasledovných skutočností:
Spoločnosť STAVIMAX, s.r.o., Letná 45, 040 01 Košice ako jediná prejavila záujem
a splnila všetky podmienky a  požadované kritériá výberového konania. Za významné považuje   zabezpečenie   poskytovania  kvalitných služieb  a  variabilného sortimentu,  ako aj 
vybudovanie servisnej siete. Trhová hodnota privatizovanej časti štátneho podniku Stavivá Košice,  štátny podnik - časť Bardejov, Dukelská ul. 15 – Sklad č. 05, v zmysle znaleckého posudku  číslo 04/2000 bola vyčíslená na 5 885 000,- Sk (slovom: päťmiliónov osemstoosemdesiatpäťtisíc slovenských korún).
Spoločnosť  plánuje i po privatizácii využiť a rozvíjať areál ako skladové a obchodné priestory so zachovaním zamestnanosti.
Pri svojom rozhodovaní komisia zohľadnila i fakt, že o privatizáciu uvedeného majetku bol prejavený nízky záujem.  
Z Á V E R :

Ministerstvo pre správu a privatizáciu národného majetku Slovenskej republiky navrhuje   vláde   Slovenskej  republiky   vydať rozhodnutie   o  privatizácii  časti    štátneho 
podniku Stavivá Košice,  štátny podnik - časť Bardejov, Dukelská ul. 15 – Sklad
č. 05, priamym predajom firme STAVIMAX, s.r.o., Letná 45, 040 01 Košice, 
IČO:  36 196 541.